JOENSUUN KÄRÄJÄOIKEUS			
1. osasto
Suvantokatu 17, PL 60
80101 JOENSUU FINLAND
puh. 010 364 8350
fax   010 364 8376					21.1.2008

Oikeusministeriölle

Asia: käräjäoikeusverkoston kehittäminen

	Pyydettynä lausuntonaan Joensuun käräjäoikeus kunnioittaen esittää seuraavaa.

	Kokonaisuutena käräjäoikeus pitää esitystä onnistuneena ja toteutuskelpoisena. Yksityiskohtaisemmat kannanotot eivät Joensuun käräjäoikeuden näkökulmasta katsoen ole tarpeen lukuun ottamatta kysymystä Nurmeksen sivukansliasta. Työryhmän mietintöön liittyy Sakari Laukkasen eriävä mielipide, jonka mukaan Nurmekseen olisi jätettävä sivukanslia. Vaikka sivukanslian perustaminen voisi palvella asiakkaiden tarpeita, tuomioistuimen toiminnan kannalta se olisi varsin ongelmallinen. Henkilökohtainen asiointi käräjäoikeuden kansliassa tulee joka tapauksessa vähenemään, kun kiinteistöasiat siirretään maanmittaushallintoon. Sivukanslian perustamista vastaan puhuvat seikat ovat painavampia kuin sitä puoltavat. Näin ollen käräjäoikeus yhtyy työryhmän ehdotukseen, jonka mukaan Nurmekseen jää vain istuntopaikka.

	Käräjäoikeuden käsityksen mukaan riidattomien velkomusasioitten käsittelemistä ei ole syytä keskittää vain muutamiin käräjäoikeuksiin. Jos kuitenkin tähän päädytään, niin siinä tapauksessa Joensuun käräjäoikeus on valmis käsittelemään kaikki kyseisenlaiset velkomusasiat esimerkiksi Itä-Suomen hovioikeuden toimialueelta.

	

	Laamanni		Yrjö Sivola